— 189 — 
inserviunt ; Acipenseres Giildensladtii passim ducentarum vel trecentarum 
librarum ponderis, quales non occurrunt in Urale, ibi proveniunt. 
Strenue prohibita piscatura ante ipsum Uralis ostium quolibet anni 
tempore ideoque ea exercetur potissimum ad utrumque fluvii latus inde 
a Phari colliculo dextrorsum ad Porochowinskoje et sinistrorsum inde a 
sinu pigro furum, rossice Proran worowskij dicto, ad Grannij usque 
colliculum. 
Quotannis ex communi omnium Casaccorum piscatura octodecim mil- 
lies millena et quod excurrit librarum Acipenserum variorum colligere 
dicuntur, emendorumque piscium causa adveniunt mercatores e Jarosla- 
wensi et Mosquensi provinciis, at ipsi quoque Casacci expediunt Mos- 
quam magnam piscium vim, cum mercibus ibi commutaturi, si illi mi- 
noris pretii sint. 
Ad ipsas urbis Uralsk duplices moles Acipenseres aestivali tempore simili 
modo congregati , quo hiemali sub glacie, ab urinatoribus manu capiun- 
tur, quum hi sub aqua mersi ad libitum mercatorum nunc hanc, illamve 
speciem, nunc marem feminamve in altum trahant vel remittant in aquam, 
si pisces nimis sint macilenti. (*) 
(*) Baschkiri conlra in montosis rivulis Salmones in aqua sagittis enecant; noctu sci- 
licet accenso igne adversoque fluvio, ne pisces eos advenientes animadvertant, summo 
silentio ad ripas appropinquant, exploratoque Farioni , in fluvio inter lapides quiete 
dormitanti, mox nervo impellunt ligneam sagittam planam et acutam, qua piscis dimi- 
diatus vel ictu validissimo omnino interfectus, jam ad aquae superCciem dorso innatans, 
manu capitur ; sic in Ik, montoso rivo Uralensi, affluente Sakmarae, quae ipsum Uralem 
petit, a Baschkiris, dimidiae horae spatio ad quinquaginta pluresve interficiuntur Fariones. 
Aliis in locis montosis a Baschkiris majores Salmones, ut S. eriox (ross. joxt.), interdiu 
manu capiuntur fatigati, injectis scilicet lapidibus ardentibus in alveum fluvii, quo loco 
limpido major conspicitur piscis , qui jam exterritus e latebris ulteriora petit , at illi in 
equis vehendo summa celeritate eum persequentes, donec iterum constiterit sub lapide, 
propter magnitudinem non nisi ex dimidio absconditus ; Baschkiri , illo denuo explorato , 
lapidibus ardentibus in rivum iterum injectis, eum ex his quoque latebris abigunt, donec 
fatigatus tandem manu capiatur. Sic illi quoque Lupos in desertis aridissimis , continuo 
cos in equis persequendo , fatigatos omnino capiunt. 
